
	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums
Lūdzam precizēt anotācijas 2.1. apakšpunktā sniegto informāciju par projekta ietekmētajām sabiedrības grupām un projekta radīto ietekmi uz tām.
Anotācijā elektronisko sakaru operatori, kuriem piešķirtas ierobežotu radiofrekvenču joslu lietošanas tiesības 3400–3800 MHz joslā, norādīti pie fiziskajām personām, savukārt pie juridiskajām personām norādīts, ka projekts šo grupu neietekmē. Vienlaikus no noteikumu projekta un anotācijas 1.3. apakšpunktā sniegtās informācijas izriet, ka projekts paredz izmaiņas elektronisko sakaru operatoriem piemērojamajos radiofrekvenču spektra izmantošanas nosacījumos, tostarp pāreju no radiosaskarnes LM-3600-1 uz LM-3600-2 un ar to saistītas tehnisko nosacījumu izmaiņas.

Ņemot vērā minēto, lūdzam korekti identificēt projekta ietekmēto mērķa grupu un papildināt ietekmes aprakstu, raksturojot projektā paredzētās izmaiņas un to ietekmi uz elektronisko sakaru operatoriem.
Piedāvātā redakcija
-
	Diāna Krikščūna (VK)

	2.
	Anotācija (ex-ante)
2.5. Atbilstības izmaksu novērtējums
	Priekšlikums
Lūdzam anotācijas 2.5. apakšpunktā izvērtēt noteikumu projektā paredzēto atbilstības prasību izmaiņu radītās izmaksas elektronisko sakaru operatoriem.
Vēršam uzmanību, ka noteikumu projekts paredz pāreju no pašlaik piemērojamās radiosaskarnes LM-3600-1 uz jauno radiosaskarni LM-3600-2. Salīdzinājumā ar spēkā esošo regulējumu tiek mainīta izmantojamā radiofrekvenču josla no 3400–3800 MHz uz 3410–3800 MHz, noteikts 130 MHz nepārtraukta frekvenču bloka platums, kā arī vairs netiek paredzēta nesinhronizēta tīkla darbība, saglabājot tikai sinhronizētu vai daļēji sinhronizētu tīkla darbību.

Ņemot vērā minēto, lūdzam izvērtēt, vai minēto prasību izpildei operatoriem nepieciešami tīkla, radioiekārtu, programmatūras, konfigurācijas vai citi tehniski pielāgojumi, un, ja tie rada izmaksas, veikt attiecīgu atbilstības izmaksu monetāro novērtējumu. Ja pāreja uz jaunajām prasībām papildu izmaksas nerada, lūdzam attiecīgo secinājumu un tā pamatojumu norādīt ietekmes aprakstā.
Piedāvātā redakcija
-
	Diāna Krikščūna (VK)



